Συντεταγμένες: 38°48′N 22°42′E﻿ / ﻿38.800°N 22.700°E﻿ / 38.800; 22.700

Ο **Άγιος Σεραφείμ** είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 30 μέτρα.

Γεωγραφία
---------

Ο Άγιος Σεραφείμ βρίσκεται προς τα παράλια του Μαλιακού κόλπου και δίπλα στον ποταμό Βοάγριο που μετά από λίγο καταλήγει στη θάλασσα. Απέχει από τη Λαμία 33 χλμ. Α.-ΝΑ. από τα Καμένα Βούρλα 8 χλμ. Δ.-ΒΔ. ενώ είναι κτισμένος ανάμεσα στη Σκάρφεια (ΒΔ.) και το Καινούργιο (ΝΑ.). Περιβάλλεται από κατάφυτη περιοχή με ελιές. Το χωριό παρουσιάζει αρκετά μεγάλη εμπορική κίνηση και στην κεντρική πλατεία του υπάρχουν αρκετές ταβέρνες, καφετέριες, μπαρ ενώ στην παραλία του ψαροταβέρνες. Κύρια ασχολία τον κατοίκων είναι η γεωργία. Το χωριό παράγει άριστη ποιότητα λαδιού και βρώσιμης ελιάς, κηπευτικά και σιτηρά. Σημαντική είναι και η αμπελοκαλλιέργεια. Τα σιτηρά, το βαμβάκι, τα κηπευτικά, η φυστικιά είναι άλλες καλλιέργειες και ασχολίες. Η κτηνοτροφία αιγοπροβάτων και βοοειδών υπάρχει ακόμη. Τα τελευταία χρόνια η ιχθυοκαλλιέργεια και οστρακοκαλλιέργεια αναπτύσσεται ιδιαίτερα στη περιοχή και εμπλουτίζουν τη θάλασσα με γόνο για επαγγελματίες και ερασιτέχνες ψαράδες. Το αλιευτικό καταφύγιο που διαθέτει το χωριό είναι από τα μεγαλύτερα του Μαλιακού κόλπου, δυναμικότητας 75 αλιευτικών σκαφών.

Υγροβιότοπος. Χώρος παρατήρησης πουλιών
---------------------------------------

Μετά την οργανωμένη παραλία του Αγίου Σεραφείμ και το μικρό λιμάνι - μαρίνα, ακολουθεί μια μεγάλη ευθεία.
Περίπου 2 Km Δυτικά της παραλίας βρίσκεται ο υδρο-βιότοπος.
Είναι μέρος του ευρύτερου οικοσυστήματος τους Μαλιακού Κόλπου που συμπεριλαμβάνει την Λεκάνη Απορροής του Σπερχειού Ποταμού, τους δεκάδες χειμάρρους (ξεροπόταμους) της περιοχής και το σύμπλεγμα στων Λιχάδων Νήσων.
Ο παράδεισος με τα ροζ φλαμίνγκο
Αποτελεί ένα άκρως εντυπωσιακό μέρος με σπάνια ομορφιά που λίγοι γνωρίζουν. Αυτό που κάνει το μέρος να ξεχωρίζει ακόμη περισσότερο είναι το γεγονός ότι σε αυτό τον υδροβιότοπο φιλοξενούνται δεκάδες εξωτικά ροζ φλαμίνγκο.
Ένα θέαμα που αν είσαι τυχερός και απολαύσεις θα θυμάσαι σε όλη σου τη ζωή. Αν έχεις παιδιά τότε πήγαινε μια εκδρομή προς τα εκεί και θα μας θυμηθείς.
Αφού έχεις διασχίσει μια πανέμορφη διαδρομή μέχρι να φτάσεις στον υδροβιότοπο θα δεις τα φλαμίγκο τα οποία συνήθως στέκονται στο ένα πόδι με το άλλο να είναι κρυμμένο κάτω από το σώμα τους. Ήξερες ότι αυτό το κάνουν τα φλαμίνγκο μάλλον για να μπορούν να διατηρούν περισσότερη θερμότητα του σώματος
Αυτά τα πανέμορφα και κοινωνικά πουλιά είναι το σήμα κατατεθέν της περιοχήςΗ όλη περιοχή του υδροβιότοπου είναι έλος που προέρχεται από παλαιό αιγιαλό με απόσυρση της θάλασσας. Και το κομμάτι της θάλασσας που παρατηρείται έντονο Παλιρροϊκό Φαινόμενο.
Δεν είναι γνωστό αν υπάρχουν σπάνια είδη, από την πλευρά όμως της χλωρίδας έχουν παρατηρηθεί αλόφυτα, βούρλα, αρμυρίκια, διάφορα φύκια , κυπαρίσσια της Θάλλασσας κτλ ενώ από το μέρος της πανίδας υπάρχουν γλάροι, Ερωδιοί, πάπιες, καβούρια, Γεράκια, Σαϊνια (νεαροί αετοί) κ.λ.π.
Ο βιότοπος έχει μεγάλη αξία ως προς το κυνήγι, την αλιεία και την όστρακο-αλιεια. Επίσης στην περιοχή γύρω από το βιότοπο λειτουργεί ιχθυοτροφείο με λαβράκια και τσιπούρες καθώς επίσης υπάρχουν αρκετές εκτάσεις οστρεοκαλλιεργειών

Τοπικές εκδηλώσεις
------------------

Ο Άγιος Σεραφείμ, άγιος και προστάτης του χωριού, γιορτάζει στις 6 Μαΐου και γίνεται λιτάνευση και περιφορά της εικόνας με τη συνοδεία της φιλαρμονικής του δήμου Λαμιέων και του στρατού. Η εκκλησία του αγίου βρίσκεται στο κέντρο του χωριού και υπάγεται στη Ι' Αρχιερατική Περιφέρεια Μενδενίτσης & Καμένων Βούρλων της Μητρόπολης Φθιώτιδας.

Διοικητικά στοιχεία
-------------------

Η παλιά ονομασία, από την εποχή της Τουρκοκρατίας, είναι Δερβισάδες και έτσι αναφέρεται επίσημα το 1835, μετά την απελευθέρωση, να προσαρτάται στον τότε δήμο Θρονίου. Το 1912 με το ΦΕΚ 261Α - 31/08/1912 μετονομάστηκε σε Άγιος Σεραφείμ. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγίου Σεραφείμ που υπάγεται στη δημοτική ενότητα Μώλου του Δήμου Καμένων Βούρλων και σύμφωνα με την απογραφή του 2011 έχει πληθυσμό 725 κατοίκους Η τοπική κοινότητα Αγίου Σεραφείμ είναι χαρακτηρισμένη ως αγροτικός πεδινός οικισμός, με έκταση 14,771 χμ² (2011).

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 951 |
| 2001 | 984 |
| 2011 | 725 |

Πραγματικός (de facto) | Έτος | Πληθυσμός |
| --- | --- |
| 1961 | 765 |
| 1971 | 751 |
| 1981 | 738 |
| 1991 | 957 |
| 2001 | 1.039 |
| 2011 | 721 |

Παραπομπές
----------

1. ↑  *Εγκυκλοπαίδεια Νέα Δομή*. Τεγόπουλος - Μανιατέας. 1996. σελ. 181, τομ. 1.
2. ↑  «Άγιος Σεραφείμ ΦΘΙΩΤΙΔΑΣ, Δήμος ΜΩΛΟΥ - ΑΓΙΟΥ ΚΩΝΣΤΑΝΤΙΝΟΥ | buk.gr». *buk.gr*. Ανακτήθηκε στις 20 Νοεμβρίου 2020.
3. ↑  «Αξιοθέατα της Δ.Ε. Μώλου | Δήμος Καμένων Βούρλων». *www.dimos-kamenon-vourlon.gr*. Ανακτήθηκε στις 20 Νοεμβρίου 2020.
4. ↑  «παραλίες στο Νομό Φθιώτιδας». *infomust.gr - Ανακαλύψτε τις ομορφιές της Ελλάδας!*. Ανακτήθηκε στις 20 Νοεμβρίου 2020.
5. ↑  «ΓΕΩΣΥΜΒΟΥΛΟΙ Ε.Π.Ε. – Αλιευτικό Καταφύγιο Αγίου Σεραφείμ». Αρχειοθετήθηκε από το πρωτότυπο στις 8 Δεκεμβρίου 2021. Ανακτήθηκε στις 20 Νοεμβρίου 2020.
6. ↑  «Ι' Αρχιερατική Περιφέρεια Μενδενίτσης & Καμένων Βούρλων | Ιερά Μητρόπολη Φθιώτιδος». *www.imfth.gr*. Ανακτήθηκε στις 20 Νοεμβρίου 2020.
7. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 20 Νοεμβρίου 2020.
8. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10641 (σελ. 167 του pdf)
9. 1 2
10. ↑
11. ↑
12. ↑
13. ↑  ΠΛ 1:193
14. ↑  ΠΛΜ 1:465

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Εξωτερικοί σύνδεσμοι
--------------------

Άγιος Σεραφείμ

Χώρος παρατήρησης πουλιών Αρχειοθετήθηκε 2021-07-10 στο Wayback Machine.

youtube/

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Μώλου - Αγίου Κωνσταντίνου |
| --- |
|  |
| Δημοτική Ενότητα Αγίου Κωνσταντίνου | 
* Άγιος Κωνσταντίνος
* Άγναντη
* Ακτή
* Ασπρονέρι
* Λογγός
* Νέα Άγναντη
* Νεοχώρι
 |
|  |
| Δημοτική Ενότητα Καμένων Βούρλων | 
* Αγία Αικατερίνη
* Καινούργιο
* Καμένα Βούρλα
* Καρυά
* Νέο Θρόνιο
* Ρεγκίνι
 |
|  |
| Δημοτική Ενότητα Μώλου | 
* Αγία Τριάδα
* Άγιος Σεραφείμ
* Άγιος Χαράλαμπος
* Ανάβρα
* Καλλίδρομο
* Καραβίδια
* Κόμνινα
* Μενδενίτσα
* Μώλος
* Σκάρφεια
 |
|  |
| 
* Έδρα: Καμένα Βούρλα
* \* (Οικισμοί με μη μόνιμο πληθυσμό)
 |

 |